**Z R I A Ď O V A C I A  L I S T I N A**

**Domu Matice slovenskej v .........**

Predseda Matice slovenskej po schválení vo výbore MS v zmysle ustanovení § 3 ods. 1 a 6 zákona č. 68/1997 Z. z. o Matici slovenskej v znení neskorších predpisov a ustanovení hlavy XIII. bod 1 až 6 stanov Matice slovenskej, schválených v Martine dňa 17. septembra 2011, vydáva túto Zriaďovaciu listinu Domu Matice slovenskej v ........

**Čl. 1**

**Základné údaje**

1. Zriaďovateľ: Matica slovenská
2. Názov organizácie: Dom Matice slovenskej v ........
3. Sídlo: ...............
4. IČO: ...............
5. Štatutárny orgán: riaditeľ, ktorý je oprávnený konať v mene Domu MS
6. Dátum zriadenia:
7. Trvanie: Dom MS je zriadený na dobu .........

**Čl. 2**

**Základné ustanovenia**

1. Dom MS je vo vzťahu k Matici slovenskej ako verejnoprávnej ustanovizni profesionálne výkonné, metodické, odborné a oblastné pracovisko MS pôsobiace na vymedzenom regionálnom území. Dom MS má samostatnú právnu subjektivitu, ktorá je vymedzená základnými ustanoveniami vyplývajúcimi zo Zákona o MS a stanov MS. Pre hospodárenie ako aj financovanie DMS sú platné finančné vzťahy, záväzné limity, ako aj záväzné úlohy určené zriaďovateľom. DMS môže zakladať, alebo zriaďovať ďalšie právnické osoby, len na základe predchádzajúceho súhlasu zriaďovateľa, reprezentovaného Výborom MS.
2. Dom MS pôsobí v regionálnom obvode, ktorý tvoria okresy:................

**Čl. 3**

**Predmet činnosti, úlohy a poslanie Domu MS v ...........**

**(V označenom článku 3. Odporúčame dole uvedené ustanovenia usporiadať podľa dôležitosti úloh a vkomponovať do nich vybraté štátne úlohy, ktoré zo zákona zabezpečujú aj oblastné strediská, t.j. DMS)**

1. Predmetom činnosti Domu MS je predovšetkým:
2. systematická starostlivosť o rast členskej základne, vytváranie podmienok na zakladanie a rozvíjanie činnosti miestnych odborov MS, záujmových a vedeckých odborov a odborov Mladej Matice,
3. propagácia Matice slovenskej, šírenie jej tlačovín a výrobkov,
4. napomáhať dodržiavanie platných zákonov v oblasti upevňovania slovenskej štátnosti, používania štátnej symboliky a jazyka, zároveň chrániť a rozvíjať slovenskú kultúru a duchovný život,
5. zachovávať kultúrne dedičstvo slovenského národa a napomáhať spoznávanie kultúrneho dedičstva európskych národov a svetového spoločenstva,
6. obohacovať, rozvíjať a šíriť tradičnú ľudovú kultúru Slovákov,
7. v spolupráci so školami, vedeckými ústavmi MS sa podieľať na rozvoji slovenskej vedy, kultúry, školstva a všetkých foriem spoločenského života, ktoré bude upevňovať národné sebavedomie, najmä v radoch mladej generácie, študentstva a mládeže vôbec,
8. aktivizovať a zjednocovať všetkých občanov Slovenskej republiky bez rozdielu národnosti, náboženského vyznania, politickej príslušnosti v záujme upevňovania slovenskej štátnosti,
9. v spolupráci so samosprávou, školami, kultúrno-osvetovými zariadeniami, seniormi, cirkvami, občianskymi združeniami rozvíjať a obohacovať kultúrno-spoločenský život, výchovno-vzdelávaciu činnosť, záujmovo-umeleckú, knižničnú, informačnú, edičnú a osvetovú činnosť.
10. na podporu týchto úloh môže vykonávať podnikateľskú činnosť.

**Čl. 4**

**Spôsob a forma hospodárenia Domu MS v ...........**

1. Matica slovenská hospodári s majetkom vo vlastníctve Matice slovenskej na plnenie jeho úloh, s vlastným majetkom, s prenajatým majetkom a ďalším hmotným a nehmotným majetkom, finančnými prostriedkami, cennými papiermi, inými majetkovými právami a peniazmi oceniteľnými hodnotami.
2. Dom MS hospodári na základe svojho rozpočtu s rozpočtovými prostriedkami schválenými výborom Matice slovenskej, prostriedkami získanými z vlastnej činnosti a prostriedkami získanými od iných subjektov.
3. Hospodárenie Domu MS sa riadi rozpočtom Matice slovenskej, svojím rozpočtom, ako aj smernicami a ďalšími internými normami zriaďovateľa a všeobecne platnými právnymi normami.
4. Dom MS je povinný viesť účtovníctvo v zmysle zákona č. 431/2002 Z. z. o účtovníctve.
5. Dom MS je povinný v zmysle zákona č. 595/2003 Z. z. o dani z príjmov zaregistrovať sa pre daň z príjmov u príslušného správcu dane do 30 dní od dátumu zriadenia, súčasne je povinný podávať daňové priznania a plniť ďalšie povinnosti na úseku správy daní a poplatkov.
6. Dom MS je oprávnený vykonávať podnikateľskú činnosť, ako činnosť vedľajšiu v súlade so svojim predmetom činnosti. Náklady na túto činnosť musia byť kryté výnosmi z nej.

**Čl. 5**

**Vecné a finančné vymedzenie majetku, výpožička, nájom**

1. Evidenciu majetku vo vlastníctve Domu MS vedie Dom MS vo svojej evidencii majetku a vo svojom účtovníctve.
2. Hodnota majetku Domu MS je vymedzená podľa súvahy k posledného dňu príslušného kalendárneho roka.
3. Matica slovenská, ako zriaďovateľ v súlade s §-om 8 ods. 4 zák. č. 176/2004 Z.z. o nakladaní s majetkom verejnoprávnych inštitúcií môže prenechať bezodplatne do výpožičky Domu MS majetok, ktorý je vo vlastníctve Matici slovenskej. V zmluve o výpožičke sa identifikuje tento majetok, ktorý je oprávnený užívať výlučne Dom MS, pričom je povinný sa o tento majetok riadne starať a udržovať ho. Dom MS nie je v súlade s §-om 9 ods. 1 zák. č. 176/2004 Z.z. o nakladaní s majetkom verejnoprávnych inštitúcií oprávnený tento majetok dať ďalej do nájmu, podnájmu, výpožičky alebo zriadiť k tomuto majetku akékoľvek právo v prospech tretej osoby.
4. V prípade, ak Dom MS sídli v nehnuteľnosti, ktorá je vo vlastníctve Matice slovenskej a túto nehnuteľnosť alebo jej časť neužíva na základe zmluvy o výpožičke a tento majetok je dočasne nepotrebný, Dom MS sa bude usilovať o to, aby takýto majetok bol prenajatý tretej osobe. Nájomnú zmluvu na strane prenajímateľa bude vždy uzatvárať Matica slovenská, pričom sa na základe plnej moci môže nechať zastúpiť Domom MS. Príjmy z nájmu prináležia Matici slovenskej. Matica slovenská je oprávnená za obstaranie nájomcu a údržbu a starostlivosť o nehnuteľný majetok Matici slovenskej poskytnúť Domu MS osobitný príspevok na jeho činnosť. Dom MS nie je oprávnený tento majetok dať ďalej do nájmu, podnájmu, výpožičky alebo zriadiť k tomuto majetku akékoľvek právo tretej osoby s výnimkou uzavretia nájomnej zmluvy s výnimkou uzavretia nájomnej zmluvy, v rozsahu poverenia MS.

**Čl. 6**

**Záverečné ustanovenia a prechodné ustanovenia**

1. Táto zriaďovacia listina nadobúda platnosť dňom schválenia Výborom MS a účinnosť do 5 dní od prevzatia tejto listiny Štatutárnym orgánom DMS v .........................
2. O zrušení Domu MS v zmysle Stanov MS rozhoduje výbor MS.
3. DMS zaniká zrušením, buď bez likvidácie, alebo s likvidáciou. Podrobnosti určí osobitný predpis po prerokovaní a schválení vo Výbore MS.
4. DMS v ... je povinný zabezpečiť zmeny vyplývajúce zo schválenej zriaďovacej listiny v lehote do 1. Mesiaca od jej účinnosti.
5. Táto zriaďovacia listina DMS v .....bola schválená výborom MS, Uznesením č. ....dňa...2015.

V Martine, dňa ................

 Ing. Marián Tkáč, PhD., v. r.

 predseda MS